kardosdrur/scandi-wiki huggingface dataset:
Sortedamskolen, H. Adlers Fællesskole

Sortedamskolen, H. Adlers Fællesskole
Sortedamskolen var oprindeligt Sortedam Gymnasium og blev stiftet af Hanna Adler i 1893 som H. Adlers Fællesskole og havde til huse på Sortedam Dossering. I august 1893 skrev Hanna Adler i det første skoleprogram "I den skole som jeg nu opretter vil drenge og piger altid blive undervist og opdraget sammen,"

Det var Københavns første fællesskole for drenge og piger og tilbød undervisning fra grundskolens 1. klasse til studentereksamen. Hanna Adler skænkede skolen til Københavns Kommune i 1918, med betingelse om at det forblev en fællesskole og beholdt alle klassetrin. I 1992 blev Sortedam Gymnasium nedlagt som gymnasium, men forsatte som folkeskolen Sortedamskolen, H. Adlers Fællesskole i de samme bygninger.

Skolen har gennemgået flere renoveringer over de sidste ti år. I 2014 blev skolen helhedsrenoveret for et bedre indeklima. I 2015 blev indskolingens skolegård renoveret og i 2017 var det mellemtrinnets skolegård, der blev opdateret.

Referencer 



Folkeskoler i Københavns Kommune
Østerbro
J.H. Johansen

J.H. Johansen (født 2. december 1909 i København, død 20. marts 1983) var en dansk officer i artilleriet.

Johansen var søn af lektor H. Th. Johansen (død 1955) og hustru Margrethe født Gammeltoft (død 1918). Han blev student fra Frederiksberg Gymnasium 1928 og blev optaget på Hærens Officersskole. Han blev premierløjtnant i artilleriet 1932, kaptajnløjtnant 1938, kaptajn 1942, oberstløjtnant 1951, oberst 1956 og slutteligt generalmajor 1960.

Han var assisterende militærattaché ved den danske ambassade i Washington D.C. fra 1950 og militærattaché sammesteds 1951 og tillige ved gesandtskabet i Ottawa fra 1951. Hjemvendt til Danmark blev Johansen chef for 24. artilleriafdeling 1953, stabschef hos generalinspektøren for artilleriet 1954 og forrettede tjeneste ved Østre Landsdelskommando fra 1956. Han blev chef for Sjællandske Luftværnsregiment 1958, blev stillet til rådighed for Hærkommandoen 1960, for chefen for Hæren 1970 og for Forsvarsstaben fra 1971. Han var ildstøtteinspektør 1967-70, gjorde tjeneste ved AFNORTH i Norge 1971 og fik sin afsked 1974.

Han var Kommandør af 1. grad af Dannebrogordenen, bar Hæderstegnet for god tjeneste ved Hæren og en udenlandsk orden.

Johansen blev gift 26. juni 1937 med Else Schaumann (født 6. november 1909 i Haderslev), datter af fabrikejer Max Schaumann og hustru Jensine født Christensen.

Kilder 
 Kraks Blå Bog 1974 Digitaliseret udgave

Personer i Kraks Blå Bog (afdøde)
Generalmajorer fra Danmark
Danskere i 1900-tallet
Personer fra København
Kommandører af 1. grad af Dannebrog
Artilleriofficerer fra Danmark
Folkets Parti

Folkets Parti () er et islandsk politisk parti grundlagt af den synshandicappede jurist og X-Factor deltager Inga Sæland, med bedre vilkår for de fattige og handicappede som sine vigtigste mærkesager. Partiet er desuden imod EU-medlemskab, samt tilhængere af en protektionistisk landsbrugs- og fiskeripolitik og en restriktiv indvandrerpolitik.

Folkets Parti stillede op til altingsvalget i 2016., hvor de fik 3,5% af stemmerne og dermed ikke klarede spærregrænsen på 5,0%. Ved altingsvalget året efter fik de 6.9% og kom de ind med fire mandater.

Partiet kom i modvind, da Sæland fremkom med indvandrerkritiske ytringer og optog en fremtrædende indvandrerkritiker på sin kandidatliste ved Altingsvalget i 2017. Sæland tog siden afstand fra disse kommentarer og argumenterede for øget omsorg for flygtninge. New York Times refererede til parti som "kæmpende imod indvandring, fattigdom og korruption".

Valgresultater

Altinget

Noter

Eksterne henvisninger 
 Folkets Parti 

Politiske partier i Island
Colosseum (biograf)

Colosseum var en biograf på Jagtvej ved Nørrebros Runddel i København. Oprindeligt var det meningen, at biografen skulle være opført i tilknytning til Folkets Hus med åbning i 1923, men da det ikke lod sig gøre, blev den bygget på en større grund ved siden af.

Med plads til 1.000 publikummer var Colosseum Københavns tredjestørste biograf og brokvarterernes første luksus- og mammutbiograf. Åbningsforestillingen fandt sted Anden Juledag 1924 med stumfilmen Signaltaarnet (The Signal Tower, 1924).

De første bevillingshavere var teatermanden Jacob Jacobsen og forfatteren Carl Ludvig Emil Jensen. Efter C.E. Jensens død i 1927 ledte Jacobsen biografen med Skuespillerforeningen af 1879 som medbevillingshaver. Da denne ordning i medfør af bestemmelser biografloven af 1933 ikke kunne fortsættes, videredrev han den alene mod betalingen af en årlig afgift til foreningen.

I 1929 anskaffede Colosseum som en af de første danske biografer et lydfilmanlæg og der var stor publikumstilstrømning til visningen af Al Jolson-filmen The Singing Fool (1928).

Under den tyske besættelse af Danmark måtte Jacobsen efter pres fra Justitsministeriet og værnemagten vise film for tyske soldater, hvilket i juli 1943 medførte en sabotageaktion mod biografen, der måtte holde lukket i flere uger.

Efter Jacobsens død overgik bevillingen i 1956 til Fleming Lynge, som drev Colosseum frem til sin død. Da bevillingssystemets ophævelse med filmloven af 1972 gav mulighed herfor, blev biografen i 1971 købt af Gunnar Obel. I 1973 købte Palladium biografen og drev den med Frederik Sundram som leder frem til 1978. I 1980 videreførtes driften, efter en ombygning til tre sale, med Henry Fussing og Jytte Fussing som forpagtere. Sidste forestilling var i 1983, hvor Colosseum havde udviklet sig til en ren pornobiograf.

Bygningen brændte i 1986 og blev siden overtaget af et ALDI-supermarked.

Direktører 
 1924-1927: Jacob Jacobsen og Carl Ludvig Emil Jensen
 1927-1955: Jacob Jacobsen
 1956-1970: Fleming Lynge
 1971-1973: Gunnar Obel
 1973-1978: Frederik Sundram for Palladium
 1980-1983: Henry og Jytte Fussing

Kilder

Litteratur 
 Hans Christian Christiansen & Catrine Werchmeister. Københavns biografer. Informations Forlag, København. 2006.
 Niels-Jørgen Dinnesen og Edvin Kau: Filmen i Danmark. Akademisk Forlag, København. 1983.
 Gunnar Sandfeld: Den stumme scene. Nyt Nordisk Forlag, København. 1966.

Eksterne henvisninger 

 Colosseum-biografen på Biografmuseet.dk 

Biografer i København
Nørrebro
Refraktærperiode

Refraktærperiode er en term, der er forbundet med dannelse af nerveimpuls. 

I meget kort tid efter et aktionspotentiale, vil stimuli der når over tærskelværdien ikke udløse endnu et aktionspotentiale på aksonet. Denne korte periode kaldes refrækterperioden, og begrænser frekvensen af aktionspotentialer langs et akson. Det sikrer desuden at impulsen kun leder i én retning.

Den refraktære periode kan opdeles i en absolut og en relativ refraktær periode, hvor den absolutte refraktære periode er den periode hvor et nyt aktionspotentiale ikke kan finde sted grundet depolariseringen. I den relativt refraktære periode vil et aktionspotentiale være muligt, men vil kun ske under en ekstrem påvirkning.

Kilder

Nervesystemet
Ejnar Joest

Ejnar Joest (født 10. maj 1892 i Aarhus, død 9. januar 1971) var en dansk officer.

Joest var søn af trafikinspektør ved Statsbanerne Anders J. Joest (død 1937) og hustru Anna født Holm (død 1947), blev student fra Viborg Katedralskole 1911 og tog filosofikum 1912. Han blev optaget på Hærens Officersskole, blev premierløjtnant 1918, fuldmægtig i Krigsministeriet 1927 og forfremmet til kaptajn 1932. Han var leder af Den frivillige Luftmeldetjeneste fra 1939 til 1949 og stats- og privatbanernes luftværnsinspektør 1944-45. Joest blev derpå forfremmet til oberstløjtnant 1944 og til oberst 1946. Samme år blev Joest chef for 5. regiment og garnisons- og kasernekommandant i Vordingborg. I 1950 blev han chef for Trainafdelingen, 1951 generalinspektør for Forsyningstropperne og 1953 generalmajor.

I 1957 tog han sin afsked og blev derefter ansat som Statsbanernes tilsynsførende med jernbanebeskyttelsen, hvilket han var til 1966. Han var på tjenesterejser til Finland, Sverige, Storbritannien og USA.

Han var Kommandør af 1. grad af Dannebrogordenen, Dannebrogsmand, bar Hæderstegnet for god tjeneste ved Hæren og en udenlandsk orden.

Joest blev gift 15. februar 1917 med Maru Brynholdt (født 23. december 1889 på Frederiksberg), datter af grosserer Niels P. Brynholdt (død 1944) og hustru Mathilde født Hansen (død 1935).

Kilder 
 Kraks Blå Bog 1957 Digitaliseret udgave 

Personer i Kraks Blå Bog (afdøde)
Generalmajorer fra Danmark
Danskere i 1900-tallet
Personer fra Aarhus
Kommandører af 1. grad af Dannebrog
Ansatte i DSB
Studenter fra Viborg Katedralskole
ITF World Tennis Tour Juniors

ITF World Tennis Tour Juniors (indtil 2019 ITF Junior Circuit) er den bedste serie af tennisturneringer for juniorspillere på ITF World Tennis Tour, arrangeret af International Tennis Federation (ITF). Den blev grundlagt i 1977 med kun ni turneringer. 

Spillere er berettiget til at konkurrere på ITF World Tennis Tour Juniors i det år de bliver 13 år, hvis de har nået deres 13 års fødselsdag på eller før starten af lodtrækningen i turneringen, som de konkurrerer i. Man kan deltage indtil slutningen af det år hvor spilleren bliver 18 år.

Turneringerne er opdelt i ni forskellige niveauer. Grade A er det højeste, og tæller de fire junior Grand Slam-turneringer, og yderlige fem store turneringer. Dernæst kommer Grade 1 til Grade 5, og de tre laveste niveauer kaldes Grade B1 til Grade B3. Der er ingen pengepræmier ved turneringerne.

I 2011 var der over 350 turneringer på ITF Junior Circuit, fordelt på 118 forskellige lande.

Grade A-turneringer 
Udover de fire Grand Slam-turneringer, er fem andre turneringer i den højeste kategori Grade A.

Grand Slam
  Australian Open
  French Open
  Wimbledon
  US Open
Andre
  Abierto Juvenil Mexicano
  Porto Alegre Junior Championships
  Trofeo Bonfiglio - Campionati Internazionali d'Italia Juniores
  Osaka Mayor's Cup
  Orange Bowl

Se også 
 ITF World Tennis Tour
 ITF Junior Masters
 ITF Men's Circuit
 ITF Women's World Tennis Tour

Referencer

Eksterne henvisninger 
 Officielt websted
 ITF World Tennis Tour Juniors FAQs 
 ITFs verdensrangliste for piger 
 ITFs verdensrangliste for drenge 

Tennisturneringer
Etableret i 1977
International Tennis Federation
Centerpartiet (Island)

Centerpartiet (islandsk: Miðflokkurinn) er et borgerligt islandsk politisk parti stiftet af tidligere statsminister Sigmundur Davíð Gunnlaugsson i 2017, efter han forlod Fremskridtspartiet, som han indtil 2016 var formand for.

Baggrund 
Sigmundur måtte i foråret 2016 træde tilbage som statsminister, efter at der i Panama-papirerne var fremkommet oplysninger om, at han havde konti i skattely. Han tabte efterfølgende et kampvalg om partilederposten til sin næstformand Sigurður Ingi Jóhannsson og trak sig efterfølgende fra samarbejdet i altingsgruppen. Forud for altingsvalget i oktober 2017 lancerede hans tro støtte Björn Ingi Hrafnsson Samvinnuflokkurinn (Samarbejdspartiet) som en art prøveballon. Da ideen om et nyt parti blev vel modtaget, lancerede Sigmundur derefter Centerpartiet, som kredsen omkring Samvinnuflokkurinn indgik i. Partiet fik 10,87% af stemmerne ved valget, hvilket gav syv mandater i Altinget.

Politik 
Centerpartiets politik adskiller sig ikke nævneværdigt fra Fremskridtspartiets, bortset fra en mere kritisk linje overfor udenlandske finansielle interesser og en strammere udlændingepolitik. Ligesom Fremskridtspartiet er Centerpartiet således modstandere af islandsk EU-medlemskab og tilhængere af en protektionistisk landbrugs- og fiskeripolitik kombineret med generøse infrastruktur og velfærdsinvesteringer i yderområderne.

Partibogstav og logo 
Partiet stiller op under bogstavet M og har en stejlende hvid islandsk hest på lilla baggrund som logo. Hesten symboliserer ifølge partiet den islandske nations sejhed og kampvilje.

Noter 

Politiske partier i Island
Etableret i 2017
IF Lyseng Fodbold

Idrætsforeningen Lyseng Fodbold (eller IF Lyseng Fodbold, Lyseng Fodbold er en dansk fodboldklub med godt 1200 medlemmer (pr. februar 2018) hjemmehørende i Højbjerg i det sydlige Århus og blev stiftet i 1970. Klubben er en underafdeling af IF Lyseng.

IF Lyseng Fodbold spiller i .

Referencer

Ekstern kilde/henvisning 
http://www.lyseng.dk/ Lyseng Fodbold officielle hjemmeside.

Aarhus Kommune
HIK Tennis

HIK Tennis, Hellerup Idrætsklub (HIK) er tennisafdelingen i den danske idrætsforening Hellerup Idrætsklub i Hellerup.

Hellerup Idrætsklub blev grundlagt 10. december 1900, og havde fra starten tre udendørsbaner. I januar 1936 blev klubbens første indendørsbaner indviet, da den nyopførte tennishal på Hartmannsvej, tegnet af arkitekt Arne Jacobsen, stod færdig. Den blev udvidet i årene 1967-1968 under ledelse af arkitekt Paul Dehlholm.

I dag råder klubben over otte indendørsbaner og 19 udendørsbaner, og har omkring 3.000 medlemmer. Klubben har været toneangivende i dansk tennis, ligesom den regnes som én af landets største tennisklubber.

Se også 
 Spillere fra HIK Tennis

Eksterne henvisninger 
 HIK Tennis’ officielle websted
 HIK’s tennishistorie 

Tennis
Tennisklubber i Danmark
Etableret i 1900
Theodosius Ernst Frederik von Finecke

Theodosius Ernst Frederik von Finecke (født 1721, død 4. juli 1801 på Dallund) var en dansk godsejer.

Han var søn af oberst Gynther Diderik von Finecke til Dallund og Clara Levetzow, foretog 1741 og følgende år en udenlandsrejse, blev 1747 kammerjunker og samme år assessor i Hofretten, senere i Højesteret. 1759 synes hans moder, der da var enke på 30. år, at have afstået ham Dallund, på hvilket Finicke spenderede meget; især i retning af at arrondere godset. Han døde på Dallund, hvilket han, der levede ugift, testamenterede som et stamhus til en slægtning, friherre Carl Philip von Blixen-Finecke, som ved overtagelsen af stamhuset føjede navnet Finecke til sit eget.

Finecke var en høj, anselig mand med et fint væsen og havde mange kundskaber; et par småskrifter om sproget, han udgav på fransk, er ikke uefne. Også for oldgranskningen havde han interesse og skabte en betydelig samling oldsager, især ved udgravning af kæmpehøje. Uagtet sine åndelige interesser var Finecke en utålelig godsejer for sine undergivne; voldsom til det yderste fulgte han kun sine egne ideer og plagede bønderne hårdt; med præsterne i egnen lå han idelig i proces. Intet under derfor, at han var genstand for almindeligt had, hvilket gjorde ham til et bytte for bestandig uro og frygt, der drev ham til at træffe alle hånde foranstaltninger for at sikre sit liv.

Kilder 
 

Personer i Dansk Biografisk Leksikon
Theodosius Ernst Frederik
Godsejere fra Danmark
Højesteretsdommere fra Danmark
Dommere i Hofretten (Danmark)
Danskere i 1700-tallet
Samlere fra Danmark
La Drôme Classic 2018

La Drôme Classic 2018 var den 5. udgave af cykelløbet La Drôme Classic. Løbet var en del af UCI Europe Tour-kalenderen og blev arrangeret 25. februar 2018. Det blev vundet af fransk Lilian Calmejane fra .

Hold og ryttere

Danske ryttere
Lasse Norman Hansen kørte for 
Jakob Egholm kørte for 
Mikkel Frølich Honoré kørte for 
Alexander Kamp kørte for 
Asbjørn Kragh Andersen kørte for 
Jesper Schultz kørte for 
Torkil Veyhe kørte for

Resultater

Referencer

Eksterne henvisninger 
 
 

2018
UCI Europe Tour 2018
Omloop van het Hageland 2018

Omloop van het Hageland 2018 var den 14. udgave af cykelløbet Omloop van het Hageland. Løbet var en del af den internationale UCI-kalender for damer og blev arrangeret 25. februar 2018. Det blev vundet af hollandske Ellen van Dijk fra Team Sunweb.

Hold og ryttere

Danske ryttere
Trine Holmsgaard kørte for Experza-Footlogix
Julie Leth kørte for Wiggle High5
Christina Siggaard kørte for Team Virtu Cycling Women
Louise Norman Hansen kørte for Team Virtu Cycling Women
Pernille Mathiesen kørte for Team Sunweb

Resultater

Eksterne henvisninger

Cykelløb for kvinder
Cykelløb i 2018
Strade Bianche for kvinder 2018

Strade Bianche for kvinder 2018 var den 4. udgave af cykelløbet Strade Bianche. Løbet var en del af UCI Women's World Tour og blev arrangeret 3. marts 2018. Det blev vundet af hollandske Anna van der Breggen fra Boels-Dolmans.

Hold og ryttere

Danske ryttere
Julie Leth kørte for Wiggle High5
Cecilie Uttrup Ludwig kørte for Cervélo-Bigla Pro Cycling
Camilla Møllebro kørte for Hitec Products-Birk Sport
Christina Siggaard kørte for Team Virtu Cycling Women

Resultater

Eksterne henvisninger

2018
Cykelløb i 2018
Cezinando

Kristoffer Cezinando Karlsen (født d. 3. august 1995 i Oslo), kendt professionelt som Cezinando, er en norsk sanger, rapper og sangskriver. Han har en norsk mor og en portugisisk far og tilbragte en del af sin barndom i Lissabon. Han har vundet to P3 Guld-priser for sit arbejde. Hans seneste album, Noen ganger og andre (Nogle gange og andre), er det bedst sælgende norsk-sprogede album i 2017 i Norge.

Diskografi

Studiealbummer 
 framtid:sanntid (2014)
 Barn av Europa (2016)
 Noen ganger og andre (2017)
 Et godt stup i et grunt vann (2020)

EP-er 
 Cez 4 Prez (2012)

Singler 
 "Destilert Ignoranse" (2013)
 "Jollygood 2014" (2013)
 "Nøkkelknippe" (2013)
 "Multiskitzo" (2014)
 "Sykt Jævla kult" (2015)
 "Gud" (2015)
 "€PA" (2015)
 "Blinkesko/Video/" (2016)
 "Botanisk Hage" (2016)
 "Håper du har plass" (2017)
 "Vi er perfekt men verden er ikke det" (2017)
 "Ingen lager helvete som vi" (2018)

Henvisninger 

Rappere fra Norge
Sangskrivere fra Norge
Personer fra Oslo
Nordmænd i 2000-tallet
Liberty

Liberty har flere betydninger:

 Liberty (album) – et studiealbum af Duran Duran
 Liberty (miniserie) – en dansk miniserie
 Liberty (stormagasin) – stormagasin i London.
 Liberty (film fra 1916) – amerikansk stumfilm fra 1916 af Jacques Jaccard og Henry McRae
Day of Days (Runrig-album)

Day of Days er et livealbum fra den skotske keltiske rockband Runrig fra 2004. Koncerten, der blev afholdt på Stirling Castle, fejrede gruppens 30-års jubilæum efter at være dannet i 1973.

Spor 
 "Going Home" - 1:49
 "Hearthammer" - 5:09
 "Protect and Survive" - 5:07
 "Big Sky" - 7:41
 "Hearts of Olden Glory" - 4:57
 "Sìol Ghoraidh" (The Genealogy of Goraidh) - 5:53
 "Proterra" - 5:26
 "Running to the Light" - 5:02
 "The Stamping Ground" - 5:49
 "Maymorning" - 10:41
 "Faileas air an Àirigh" (Shadow on the Shieling) - 4:41
 "Book of Golden Stories" - 3:37
 "Day of Days" - 3:18
 "All the Miles" - 3:43
 "A Rèiteach" (The Betrothal) - 4:30

Referencer

Eksterne henvisninger 
Day of Days  på Discogs

Runrig-livealbum
Livealbum fra 2004
Jonatan Frimann

Jonatan Frimann Sachs Bostrup (født 10. juli 1997) er en fodboldspiller fra Danmark, der spiller for FC Twente Enschede U21.

Jonatan Frimann er søn af tidligere landsholdsspiller, og nuværende fodboldkommentator på TV3 Per Frimann.

Referencer

Eksterne henvisninger 
 

Fodboldspillere fra Danmark
Fodboldspillere fra FC København
Fodboldspillere fra FC Twente
Jean Schmücker

Jean Schmücker (11. december 1939 - 25. februar 2018) var en dansk boksetræner, der i flere år var dansk landstræner og var central i udviklingen af en række af de største danske boksere som Hans Henrik Palm, Johnny Bredahl, Jimmi Bredahl og Brian Nielsen.

Han modtog i 1994 Gunnar Taarup-pokalen for sin betydning for sjællandsk boksning.

Schmücker medvirkede i små roller i filmene Slip hestene løs (2000) og ''Inkasso (2004).

Referencer 

Boksetrænere
Sportsfolk fra Danmark
Freden i Lunéville

Freden i Lunéville blev sluttet den 9. februar 1801, da Joseph Bonaparte underskrev på vegne af Frankrig, mens greve Ludwig von Cobenzl (tidligere østrigsk ambassadør i København) underskrev på vegne af Østrig og Det tysk-romerske Rige.

På det europæiske fastland var Frankrig krigens vinder, mens Det tysk-romerske Rige var den store taber.

Afslutning på Anden koalitionskrig 
Den 25. marts 1802 sluttede Første franske republik også fred med Det Forenede Kongerige Storbritannien og Irland, der var Frankrigs anden hovedmodstander.

Dette skete ved Freden i Amiens, hvor Joseph Bonaparte skrev under for Frankrig, mens Charles Cornwallis skrev under for Storbritannien.

Tilsammen afsluttede de to fredstraktater den Anden koalitionskrig.

Frankrigs kontrol med Nederlandene, Schweiz og Italien 
I fredstraktaten anerkendtes Frankrigs kontrol med Nederlandene, Schweiz og Italien. Desuden blev Det tysk-romerske Rige tvunget til at afstå alt land på den venstre bred af Rhinen. Dvs. at områderne vest og syd for Rhinen blev indlemmet i Frankrig. Derved blev det legaliseret, at Belgien, det sydvestlige Nederlande, Luxembourg og Alsace-Lorraine var blevet franske.

Desuden blev en række rent tyske områder (hele Saarland, størstedelen af Rheinland-Pfalz og store dele af Nordrhein-Westfalen) omdannet til franske departementer.

De små stater i Frankrig og Schweiz forsvinder 
Efter freden konfiskerede (mediatiserede) den franske stat de tyske rigsridderes territorier på venstre bred af Rhinen. Det skete uden erstatning.

Det samme skete med de gejstlige stater og med de tidligere frie rigsstæder. Frankrig havde allerede sekulariseret det belgiske Fyrstbispedømmet Liège, og nu kom turen til det franske Fyrstærkebispedømmet Bisanz (Besançon ærkebispedømme), Chur bispedømme (i Graubünden i Schweiz) og Sitten bispedømme (i Wallis i Schweiz).

De små stater i Tyskland forsvinder 
Gennem «Slutrapporten fra den ekstraordinære rigsdeputation» i 1803 fik de tyske fyrster, der havde mistet områder vest for Rhinen erstatning. Dette skete ved, at de fleste mindre tyske stater blev indlemmede i større stater. De små stater blev mediatiserede eller sekulariserede.

Kilder

Eksterne henvisninger 
 Teksten  på fredstraktaten. 

Luneville, Freden i
Østrig i 1800-tallet
Tyskland i 1800-tallet
Begivenheder i 1801
Bud Luckey

William Everett "Bud" Luckey (28. juli 1934 i Billings, Montana – 24. februar 2018 i Newtown, Connecticut) var en Oscar-vindende amerikansk komiker og skuespiller.

Eksterne henvisninger 

 

Skuespillere fra Montana
Komikere fra USA
Oscar for bedste mandlige birolle
Hollywood Walk of Fame
Disney Legends
Sierpinski-trekant

En Sierpinski-trekant er en fraktal og en selvsimilær geometrisk figur, hvis overordnede form er en ligesidet trekant, der underinddeles rekursivt i mindre ligesidede trekanter. Dvs. det er et matematisk mønster der kan genskabes ved en vilkårlig forstørrelse. Den er opkaldt efter den polske matematiker Wacław Sierpiński, men mønstret har været kendt i århundreder før Sierpinskis arbejder omkring år 1900.

Konstruktion 
Sierpinskis trekant kan konstrueres på forskellige måder.

Fjernelse af trekanter 

Sierpinski trekanten kan konstrueres ud fra en ligesidet trekant, ved gentagende gange at fjerne triangulære underrum:
 Start med en ligesidet trekant.
 Inddel den i fire mindre kongruente og ligesidede trekanter og fjern den midterste trekant.
 Gentag trin 1 og 2 for hver af de tilbageværende mindre trekanter.

Egenskaber 
For heltallige dimensioner d, vil en fordobling af en side i et objekt danne 2d kopier. Dvs. 2 kopier for et 1d-objekt, 4 kopier for et 2d-objekt, 8 kopier for et 3d-objekt osv. Ved hver iteration i dannelsen af Sierpinski trekanten, dannes tre nye mindre Sierpinski trekanter. Derfor har den en Hausdorff dimension på ln(3)/ln(2) = log2 3 ≈ 1,585, hvilket følger ved løsning af 2d = 3 for d.

Sierpinski trekanten har et areal på nul. Det følger af, at arealet skrymper med  for hver iteration. Dette fører til nul hvis der foretages iterationer i det uendelige.

Alternative varianter

2D 

Sierpinski tæppet () er en kvadratisk variant. Man starter med et kvadrat. Fjerner den midterste af de ni mindre kvadrater. Dette gentages som beskrevet ovenfor for hver af de tilbageværende kvadrater. Sierpinski tæppet har en dimension på ca. 1,89279. Karl Menger beskrev en 3D version kaldet Mengers svamp.

3D 

Den naturlige 3D-variant (en Sierpinski pyramide) består af fire ligesidede trekanter der tilsammen danner et tetraeder. Ved at benytte den omtalte iterationsmetode, bevares for hvert trin, 3 trekanter på hver af de fire tetraeder-sider. Hver side i tetraederet danner hver for sig en Sierpinski trekant. Da hver side halveres i hvert trin er skaleringsfaktoren 2, mens der dannes fire nye trekanter. Hvilket giver en dimension på: ln(4)/ln(2) = 2

Pascals trekant 
Pascals trekant der er en tabel over samtlige binomialkoefficienter vil også fremvise en Sierpinski trekant, hvis den farvelægges efter hvorvidt binomialkoefficienten er et lige eller ulige tal.

Se også 
 Von Kochs snefnug

Kilder 

Fraktaler